Diari Oficial de la Generalitat Valenciana


Sumari del DOGV 3913, del 09-01-2001 (2000/10084)

Notificació de la Resolució de 19.09.2000, del director general de Salut Pública, de l'expedient núm. OR-004/00.
----------------------------------------------------------------------------------------------------------------

### Dades del document

Número de DOGV
:   3913

Data del DOGV
:   09-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10472


Organisme emissor
:   Conselleria de Sanitat

Tipus de document
:   Anunci

Notificació de la Resolució de 19.09.2000, del director general de Salut Pública, de l'expedient núm. OR-004/00. [2000/X10422]
  
Com que no ha sigut possible notificar de manera personal i directa a la persona interessada la Resolució del director general per a la Salut Pública de data 19.09.2000, de l'expedient OR-004/00, es publica ara en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 5 de desembre de 2000.- El director general per a la Salut Pública: Francisco J. Bueno Cañigral.
  
«Vistos l'expedient OR-004 i el recurs d'alçada presentat contra la Resolució del director territorial de Sanitat d'Alacant, de 29.03.2000, resulten els fets següents:
  
Fets
  
Primer. El senyor Stephen Anthony Byrne va sol·licitar l'autorització sanitària de funcionament per a l'activitat de menjadors col·lectiu en l'establiment situat al carrer Echegaray, cantonada amb Doctor Waksman núm. 13, de Torrevieja (Alacant). S'hi va fer una visita d'inspecció el dia 18 de gener del 2000, en la qual se va comprovar que:
  
- S'usa el pati com a prolongació de la cuina, ja que s'hi emmagatzemen aliments, instruments de neteja i de cuina, i és on es neteja la vaixella.
  
- El tancament d'aquest pati exterior no és complet i les parets estan cobertes amb gotelé.
  
- Acumulació de greix en la fregidora i escaló al pati.
  
- No presenten certificat de desinfecció, desinsectació i desratització.
  
- Productes i material de neteja emmagatzemats junt a aliments al pati.
  
Segon. Com a conseqüència, i després del tràmit d'audiència en què no es formulen al·legacions, el director territorial de Sanitat d'Alacant dicta una Resolució de 29.03.2000, en la qual s'acorda la denegació de l'autorització sanitària per incompliment del que disposen els articles 3.5, 4.1, 4.3, 6.1, 6.5, 4.6, 16.4 i 16.6 del Reial Decret 2.817/1983, de 13 d'octubre, pel qual s'aprova la reglamentació tècnica sanitària de menjadors col·lectius (BOE núm. 270, d'11.11.1983).
  
Tercer. Contra la resolució del director territorial de Sanitat d'Alacant es presenta un recurs d'alçada en què se'n sol·licita l'anul·lació, al·legant que s'han esmenat les deficiències esmentades que van motivar l'anul·lació.
  
Davant d'aquests fets són de consideració els següents:
  
Fonaments de dret
  
Primer. La competència d'aquesta direcció general té el seu suport legal en els articles 12 i 16 del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon. Com a conseqüència de les al·legacions contingudes en el text del recurs, es fa una altra visita d'inspecció el 26.07.2000, en la qual es comprova que no s'han esmenat les deficiències que van motivar la denegació, perquè persisteixen les que consisteixen en:
  
- Parets no llises i cantons irregulars d'accés difícil (zones de rajola vista).
  
- En la zona de fogons i fregidora no hi ha aigua corrent.
  
Com que la concessió de l'autorització sanitària està condicionada al compliment de totes les condicions higienicosanitàries exigides per la normativa aplicable i no concorre cap causa de nul·litat o anul·labilitat de la resolució impugnada, no és procedent l'estimació del recurs.
  
Vistos els preceptes esmentats la resta d'aplicació general, resolc:
  
Desestimar el recurs presentat pel senyor Stephen Anthony Byrne contra la Resolució del director territorial de Sanitat d'Alacant.
  
Aquesta resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que dicta aquesta resolució, segons els articles 10, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.